procesaur/Wiki.mk huggingface dataset:
Змиулка

Змиулка — водно животно кое припаѓа на редот Petromyzontiformes. Тоа се јагуловидни и безвилични риби. Постојат околу 40 видови. Змиулките се распространети во потоците, како и во морињата од умерените и субарктички региони, но не се најдени во водите на јужна Африка. Во средновековието, змиулките се користеле во исхраната, но денес се користат исклучиво како мамки за риби.
1 Морфологија
Змиулките имаат мазна кожа и се долги околу 91 cm. Возрасните единки од паразитските видови живеат на сметка на крвта од рибите, со што често предизвикуваат штети. Како и кај нивните роднини миксини, нивниот устен отвор е кружен, без вилици и во него се наоѓа јазик кој ја всмукува храната (механизам на клип). Внатрешната маргина на устата и рабовите на јазикот се опремени со бројни мали и остри заби. Возрасните единки од непаразитските видови, пак, не се хранат, туку тие имаат многу краток век на живеење, во кој се размножуваат и изумираат. Тоа се случува многу брзо откако нивната ларва (наречена торнарија) ќе се претвори во возрасна форма. Кај нив, на секоја страна од телото постои ред од седум респираторни отвори преку кои змиулката дише. Животното нема коскен скелет, а потпората телото ја добива од ‘рскавичниот нотохорд.
2 Етологија (однесување)
Сите змиулки се размножуваат во слатките води, обично во чисти потоци со песочни дна. Морските змиулки одат во слатководните басени за да се размножат (слично како лососот). Женката може да положи и до 62 500 јајца. По изведувањето, кое се случува еднаш годишно за секоја единка, возрасната единка која ги положила јајцата умира за два до три месеци. Ларвите се слепи и немаат заби, а се исхрануваат на сосема поинаков начин. При исхраната им помагаат барбулите (шилести структури) кои се сместени на една реса. Ларвата се закопува во кал за речиси 4 години, по што се метаморфозира во возрасна единка. Овие разлики кај ларвата ги навело научниците порано да ја класифицираат како сосема друг род (наречен амоцет).
Централна железничка станица (Милано)

Централната Железничка Станица во Милано (''Италијански'': Stazione Centrale di Milano или Milano Centrale) — една од главните железнички станици во Европа. Официјално е отворена 1931 година за да ја замени старата железничка станица која била изградена 1864 година, и беше транзитна станица и не можеше да се справи со зголемениот сообраќај поради отворањето на Семпионе тунелот (1906).
Кралот Виктор Емануел Трети официјално ја започна изградбата на станицата на 28 Април, 1906 година, уште пред и официјалниот план за изглед на станицата да биде изготвен. Планот на архитектот Улисе Стачини во 1912 година беше усвоен, тој дизајнот го копира од Union Station железничката станица во Вашингтон, по што изградбата на станицата започна.
Поради кризата во Италијанската економија за време на првата Светска војна, изградбата продолжи многу бавно, и проектот, кој навидум изгледаше едноставен, претрпе многу измени. Ова се случи кога Бенито Мусолини стана премиер, и сакаше станицата да биде симбол на фашизмот.
Најголеми промени беа платформата и дизајнот на екстериерот кој беше предложен од Алберто Фава. Изградбата продолжи во 1925 година и на 1 јули 1931 година, станицата беше официјално отворена.
Фасадата на станицата е 200 метри широка и 72 метри висока, постојат 24 платформи. Секојдневно, околу 330,00 патници ја користат станицата, која на годишно ниво достига бројка од околу 120 милиони патници.
Станицата нема дефинирано некој архитектонски стил, туку е мешавина на неколку видови на архитектура, како Либертизам и Деко. Од страна на Френк Лојд Врајт, беше карактеризирана како една од најубавите железнички станици, заедно со главната Њујоршка железничка станица, Grand Central Terminal. На 25 Септември, 2006 година, официјално е донесена одлука за проект за обнова на станицата вреден 100 милиони евра. Од вкупната сума, околу 20 милиони евра беа одделени за реставрација на "високи уметнички творби", додека останатата сума ќе биде искористена за реставрација на станицата и на терминалната зграда. Проектот вклучува поместување на билетарниците, како и изградба на нови лифтови, со што станицата ќе стана подостапна за инвалидизираните патници.
Кејт Остен

Кејт Ен Остен е фиктивен карактер во американската телевизиска серија Изгубени. Овој карактер е глумен од Канадската актека Еванџелин Лили. Пред падот на авионот, Кејт била бегалка осудена за убиство на својот биолошки татко, и учество во грабеж на банка. Кејт беше на авионот бидејќи беше пренесувана во САД од страна на Маршалот Едвард Марс кој претходно ја уапси во Австралија. На островот, Кејт основа силни врски со Џек и Соер. Во иднината Кејт е дел од Оушеаник 6 (група од шест преживеаници кои беа спасени) и го одгледува Арон (кој исто така е дел од Оушеаник 6), кој верува дека Кејт му е мајка.
ca:Personatges de Lost#Kate Austen
Цхинвал

Цхинвал (|ცხინვალი, |Цхинвал или Чъреба, |Цхинвал) е главен град на де факто независната и признатата од Русија и Никарагва Република Јужна Осетија. Според грузиската официјална административна поделба, Цхинвали е град во регионот Внатрешна Картли. Градот се наоѓа на реката Голем Лиакви, на приближно 100 км североисточно од Тбилиси, главниот град на Грузија.
Каситски јазик

Каситски јазик бил јазик што го зборувале каситите во северна Месопотамија. Јазикот се зборувал сè до 4 век п.н.е. Во периодот од 16 до 12 век п.н.е. со Месопотамија владееле кралеви од каситско потекло и тогаш јазикот бил во најголем подем. Тие владееле сѐ додека не биле заменети од еламитите.
Каситите во Вавилон најчесто го користеле акадискиот јазик. Малубројни траги од каситскиот јазик можат да се забележат како на пример: каситско-акадиски речник, имиња на бои, список на лични имиња, имиња на коњи. Поради малубројните записи на каситски јазик, не може да се анализира граматиката на каситскиот јазик. Генетската поврзаност на каситскиот јазик со останатите јазици не е сосема јасна. Јазикот не бил ниту индоевропски ниту семитски. Поради тоа двоумење јазикот е сместен во групата на јазични изолати.
Летни олимписки игри 2000

Летните олимписки игри 2000 или Милениумските игри, а официјално познати како Игри на 27. Олимпијада се одржаа во Сиднеј.
1 Избор на град-домаќин
Сиднеј беше избран за домаќин на Олимписките игри во 2000 на 23 ноември 1993 со победата над конкурентските градови Манчестер, Истанбул, Пекинг и Берлин на 101. сесија на МОК во Монте Карло. Во следната табела се дадени резултати од гласањето:
Резултати од изборот на град-домаќин на Летните олимписки игри 2000
Град, Држава, Прв ккруг, Втор круг, Трет круг, Четврт круг
Сиднеј, 30, 30, 37, 45
Пекинг, 32, 37, 40, 43
Манчестер, 11, 13, 11, -
Берлин, 9, 9, -, -
Истанбул, 7, -, -, -
2 Краток преглед
* По вторпат во Олимписката историја Олимписките игри се одржаа во јужната полутопка. За првпат тоа се случило со организираните игри во 1956 година во Мелбурн.
* И покрај тоа што игрите се одржаа повторно во Австралија по 52-годишна пауза, овие игри не ги отворила британската кралица Елизабета II.
* Ијан Торп од Австралија освои 3 златни и 2 сребрени медали во пливање на само 17 години. Посебен впешаток остави во трките на 400m слободен стил и штафетата 4x100m слободно во која, тој во последната измена успеа да го надомести заостатокот зад дотогаш водечката штафета на САД.
* Стив Редгрејв од Велика Британија во веслање во дисциплината четворка без кормилар го освои својот петти златен медал на петтите Олимписки игри.
* Во финалето на Олимпискиот турнир во фудбал во машка конкуренција Камерун ја совлада Шпанија по изведувањето на пеналите со што ја освои својата прва историска титула во овој спорт на Олимписките игри.
* На 29 септември, канадското знаме беше спуштено на половина копје откако ден пред тоа почина поранешниот канадски премиер Пјер Трудо.
3 Спортови
3.1 Демонстративни спортови
* Трки со колички
4 Земји-учеснички
Спортисти од 199 земји (Национални олимписки комитети) земаа учество на игрите во Сиднеј. На игрите дебитираа: Еритреја, Микронезија и Палау; додека четворицата спортисти од Источен Тимор настапија како ''поединечни олимписки натпреварувачи''.
*''Поединечни олимписки учлесници''
5 Освојувачи на медали
1, 36, 24, 31, 91
2, 32, 28, 28, 88
3, 28, 16, 15, 59
4, (домаќин), 16, 25, 17, 58
5, 13, 17, 26, 56
6, 13, 14, 11, 38
7, 13, 8, 13, 34
8, 12, 9, 4, 25
9, 11, 11, 7, 29
10, 11, 10, 7, 28
Сан Андреас (Grand Theft Auto)

Сан Андреас е фиктивна локација која се појавува во игрите Grand Theft Auto и повторно изграден во играта Grand Theft Auto: San Andreas.
* Во оригиналната Grand Theft Auto, Сан Андреас е град заснован на вистинскиот град Сан Франциско
* Во Grand Theft Auto: San Andreas, Сан Андреас е сојузна држава во САД заснована на сојузните држави Калифорнија и Невада.
1 Сан Андреас во оригиналната Grand theft Auto игра
За разлика од славната Grand Theft Auto: San Andreas, во оригиналната Grand theft Auto игра, Сан Андреас е град заснован на Сан Франциско.
en:San Andreas (Grand Theft Auto)
fi:San Andreas (Grand Theft Auto)
no:San Andreas
sv:San Andreas (fiktiv delstat)
Рататуи (филм)

Рататуи (француски: ''Ratatouill''e) e компјутерско-анимиран филм од 2007 година продуциран од Pixar и дистрибуиран од страна на Walt Disney Pictures. Ова филм е осмиот по ред долгометражен филм продуциран од страна на Pixar, и е режиран од страна на Бред Бирд. Насловот на овој филм претставува француски специјалитет кој подоцна во филмот се служи во ресторанот, а и исто така е игра на зборови бидејќи првите три букви од Рататуи означуваат стаорец на англиски.
Филмот го следи Реми, стаорец кој сонува да стане готвач и тоа го прави формирајќи сојуз со еден чистач кој работи во париски ресторан. ''Рататуи'' беше реализиран на 29 јуни 2007 година, во САД, и веднаш се здоби со позитивни критики, и голема заработка, а подоцна доби и оскар во повеќе категории, меѓу кои е и таа за „Најдобар анимиран филм“.
1 Синопсис
Глушецот Реми има необична желба. Тој сака да стане главен готвач во отмен ресторан. Шанса за тоа гледа во угледниот француски ресторан каде што работи неговиот идол, готвачот Огус Густо. Негово мото е “Секој може да стане готвач”. Но, со самото влегување во кујната Реми сфаќа дека тоа е многу опасно место за некој со четири екстремитети и опашка. Во моментот кога мисли дека не постојат буквално никакви шанси за исполнување на неговиот сон, тој се запознава со Лингуини, срамежливото момче кое има задача да го исфрла ѓубрето од кујната и на кое му се заканува отказ. Така оваа необична двојка која нема што да изгуби формира партнерство – Лингуини треба да готви според идеите на Реми. Наскоро тие двајцата со своите прекрасни јадења ќе го освојат Париз.
Индијанаполис (Индијана)

Индијанаполис (|Indianapolis) главниот град на американската држава Индијана. Овој град според статистиките во 2010 година, има 829 718 жители, што го прави најголем град во Индијана, и 13-ти град по број на жители во САД.
Храм на петте пагоди

Храмот на петте пагоди (Ву Та Си) е будистички храм во градот Хохот во Внатрешна Монголија во НР Кина. Сместен е во стариот дел од градот.
Градбата на храмот започнала во 1727 година и се завршила во 1732. Различните пагоди што се наоѓаат таму се богати со 1563 слики на Буда насликани на ѕидовите. Во внатрешницата има монголска космолошка карта свиткана во камен, што претставува зодијак и позиции на различни ѕвезди.
Ристе Стефанов

Ристе Стефанов (роден на во Кавадарци) — македонски поранешен кошаркар и репрезентативец. Тој играл на позицијата бек.
1 Играчка кариера
Тој бил соиграч на Перо Антиќ во Лукоил Академик, и заедно го освоиле домашното првенство во Бугарија во сезоната 2007/2008, со скор од 40 победи и 0 порази.
Во јануари 2012, Стефанов, преку раскин на договорот, го напуштил МЗТ Аеродром.
За сезоната 2014/15, Стефанов потпишал за Работнички. Со Работнички, Стефанов го освоил Купот 2015. Потоа, во април, Стефанов го напуштил Работнички.
2 Останата кариера
Во август 2018, Стефанов престанал да е тренер на М-16 генерацијата на Работнички.
3 Успеси
3.1 Титули во Првенството
* 2002-03: Фершпед Работнички
* 2003-04: Фершпед Работнички
* 2004-05: Фершпед Работнички
* 2005-06: Лукоил Академик
* 2006-07: Лукоил Академик
* 2007-08: Лукоил Академик
* 2008-09: Лукоил Академик
3.2 Титули во Купот
* 2002-03: Фершпед Работнички
* 2003-04: Фершпед Работнички
* 2004-05: Фершпед Работнички
* 2005-06: Лукоил Академик
* 2006-07: Лукоил Академик
* 2007-08: Лукоил Академик
* 2014-15: Работнички
Сан Хосе (Калифорнија)

Сан Хосе (|San Jose) — најголемиот град во северниот дел на американската држава Калифорнија, според број на жители и според површина. Во 2022 година имал 971.233 жители, што го прави трет град во Калифорнија после Лос Анџелес и Сан Диего, и тринаесетти град по број на жители во САД. Се наоѓа во центарот на долината Санта Клара на јужниот брег од заливот Сан Франциско, Сан Хосе зафаќа површина од 466,1 км<sup>2</sup>. Сан Хосе е седиште на округот Санта Клара и главната компонента на метрополитенската статистичка област Сан Хосе-Санивејл-Санта Клара, со проценета популација од околу 1,95 милиони жители во 2023 година.
Валентина Вецали

Марија Валентина Вецали (итал. ''Maria Valentina Vezzali''), (р. 14 февруари 1974 во Јези) е италијанска мечувалка со освоени пет златни олимписки медали во дисциплината флорет.
Вецали била првиот мечувалец во историјата кој освоил три златни медали за поединечен флорет на три последователни олимпијади - Сиднеј 2000, Атина 2004 и Пекинг 2008.
Освоила и златни медали на Светското првенство во мечување, пет на поединечни натпревари (1999, 2001, 2003, 2005, 2007) и уште пет на екипни натпревари (1995, 1997, 1998, 2001, 2004), а покрај тоа освоила и четири сребрени медали (две поединечни, 1994 и 2006, и две со италијанската репрезентација, во истите години) како и два бронзени медала (поединечно, 1995 и 1998).
На Европските првенства освоила пет златни медали (поединечно: 1998, 1999, 2001; екипно: 1999, 2001), три сребрени медали (поединечно: 2003, 2007; екипно: 2007), два бронзени медала (поединечно: 1993; екипно: 1998).
Во 2006 Вецали ја издала својата автобиографија насловена како „Со откриено лице“ (''A volto scoperto''), во соработка со Катерина Лукети.
Омажена е за италијанскиот фудбалер Доменико Џуљано и има еден син.
Долнопреспански дијалект

Долнопреспански дијалект — дијалект што спаѓа во подгрупата на западни и северозападни дијалекти на западното наречје на македонскиот јазик. Дијалектот се зборува на територијата на источното и јужното преспанско крајбрежје. Долнопреспанскиот дијалект е близок со горнопреспанскиот и со костурскиот дијалект и дели поголем број на особености со соседните дијалекти.
1 Фонолошки одлики
* фиксиран акцент
* употреба на палатално ''Ј''* употреба на ''Ф'' и ''В'' наместо старословенската буква ''Х''.
* јатот е заменет со ''е''.
2 Морфолошки одлики
* употреба на предлогот од за присвојна форма
* употреба на наставката ''-ој'' наместо ''-ови'' за множина
* употреба на трите членови
* губење на меѓусамогласното ''в'' во заменки
Рекански дијалект

Рекански дијалект или жировнички говор — локален говор што припаѓа на западното македонско наречје на македонскиот јазик, поточно на говорите од областа Долна Река. Во поновата литература, говорот сè почесто се разгледува како микродијалект со сопствени системски особености, особено во фонетиката и лексиката.
Говорот покажува блискост со галичкиот и дебарскиот говор, но содржи и низа локални црти кои не се целосно поклопени со нив.
1 Територија
Се зборува главно во селото Жировница и во пошироката околина во горниот тек на реката Радика, во регионот Долна Река.
2 Фонетски и фонолошки одлики
* зачестена употреба на согласката ф
* варијабилна реализација на фонемата ѓ, која во говорот може да се доближи кон џ или преоден звук меѓу двете
* намалена и нестабилна употреба на ѕ
* појава на о наместо а во одредени позиции
* ослабена или поедноставена употреба на палаталните љ и њ
3 Морфолошки одлики
* глаголите од а-групата често преминуваат во е-група: ''играат'' → ''играет''* употреба на трите определени членови
* употреба на наставката -т за трето лице еднина
* употреба на предлозите во и в
4 Понови истражувања
Современ опис на говорот, со транскрипција, примери и речник, е даден во делото на Селмин Сакири ''Жарноскиот говор: Мала монографија и речник'' (2025), кое претставува лаичен, но систематски обид за документирање на говорот врз основа на теренско познавање и дијаспорско искуство.
Мара Нацева

Мара Нацева (, — , ) — македонска комунистка, учесник во НОБ. Прогласена е за народен херој на Југославија на 29 ноември 1953 година. Таа била последниот жив народен херој од Македонија.
1 Животопис
1.1 Рани години
Мара Нацева е родена на 28 септември 1920 година, во Куманово. Во 1936 година, на шеснаесетгодишна возраст, станала членка на СКОЈ, а во 1939 година и на КПЈ. Поради учество во штрајкувачкото движење, таа морала да го напушти Куманово и заминала во Ниш, каде, исто така, се вклучила во партиските активности на КПЈ. Во 1940 година, Нацева станала членка на Месниот комитет и на Окружниот комитет на КПЈ за Ниш и учествувала, како делегат од Србија, на Петтата земска конференција на КПЈ, одржана во Загреб.
1.2 Во НОБ
По окупацијата на Македонија во Втората светска војна, од крајот на 1941 година, Нацева била членка на Покраинскиот комитет на КПЈ за Македонија. Во летото 1942 година, таа била уапсена од бугарската полиција и била интернирана во логорот за жени во близината на Асеновград. Едно новооткриено писмо на Страшо Пинџур, испратено до неговиот роднина, новинарот Блажо Видов, кој во тоа време работел и живеел во Софија, открива дека Страшо Пинџур настојувал да најде начини за ослободување на Мара Нацева од затворот. Така, во писмото, тој му пишува на Видов:
„''Драги чичо Блажо, еве идам да ти се јавам по причина на еден немил случаи. Има една недела како е моата пријателка затворена. Фаната е на улица. По каква причина оште не можам да разберам. Положението и е во секој случаи тешко бидејќи не беше пријавена никаде - нема адресна карта. Ти секако да имаш некои познати свет овдека кој имат влиание каде власта и кои би можеле да сторат нешто за да и се помогни. Ја бих те молил да сториш се за да би и се помогнало. Она ми е многу скапа другарка - од овиа неколку думи можиш да ја разбериш големината на моите чувства спрема неа, без да за истата пишам на долго и широко... Било колку големи матерјиални средства нема да их жалам само да се спаси. За тоа, ти ако имаш взможност дојди, па трошокот ја ќе го сносам. Ако е потребно, секоа интервенциа ќе биде скапо наградена и платена''.“
Во март 1943 година, во нејзино отсуство, таа била избрана за организационен секретар на новоформираната Комунистичка партија на Македонија. Исто така, Нацева била избрана за делегат на АВНОЈ и на АСНОМ.
1.3 По ослободувањето
Прогласена е за народен херој на 29 ноември 1953 година.
По завршувањето на Втората светска војна, Нацева извршувала повеќе високи политички функции.
Џејмс „Соер“ Форд

Џејмс Форд (|James Ford) попознат под името на неговиот очув Соер е еден од главните ликови во серијата Изгубени, глумен од американскиот глумец Џош Холовеј. Пред падот на авионот, Соер бил измамник и крадец а причината за тој да биде на авионот е бидејќи го уапсиле во Сиднеј каде што бил за да го убије неговиот очув (вистинскиот Соер). На островот Соер е најомразениот човек меѓу преживеаниците, тој им дава различни прекари на преживеаниците, краде важни работи од нив и не сака да им помага освен ако во тоа се вклучени оружја и убивање.
ca:Personatges de Lost#James "Sawyer" Ford
Овчеполски дијалект

Овчеполски дијалект — дијалект што спаѓа во подгрупата на источни дијалекти на северното наречје на македонскиот јазик. Дијалектот се зборува на територијата на градот Свети Николе со околината. Овчеполскиот дијалект е близок дијалект со кумановскиот, кривопаланечкиот и со кратовскиот дијалект.
1 Основни фонолошки одлики
* употреба на а наместо е: трева > трава
* буквата ''он'' е заменета со ''у''* замена на вторичниот ер со ă
* употреба на групата ''мњ'' наместо групата ''мј'': ламја > ламња
2 Морфолошки одлики
* употреба на имперфектно-аористна наставка -смо / -сте: викасмо, викасте
* употреба на наставката ''-ики'' за множина на именки од среден род: пилики
* наставката ''-ва'', ''-сва'' за 3 лице множина од аорист: они бева, они имасва
* чување на старото палатално ''л''
Милвоки

Милвоки (|Milwaukee) е град во американската држава Висконсин. Овој град според статистиките во 2006 година, има 602 782 жители, што го прави најголем град во Висконсин, и 22-ти град по број на жители во САД.
Шарлот

Шарлот (|Charlotte) е град во американската држава Северна Каролина. Овој град според статистиките во 2020 година, има 874,579 жители, што го прави најголем град во Северна Каролина, и 22-ри град по број на жители во САД.
Охридски дијалект

Охридски дијалект — дијалект во подгрупата на западни и северозападни дијалекти на западното наречје на македонскиот јазик. Дијалектот се зборува на територијата на градот Охрид со околината по источниот брег на Охридското Езеро. Охридскиот дијалект е близок дијалект со струшкиот дијалект и со вевчанско-радошкиот дијалект. Овој дијалект дели поголем број на кракатеристики со соседните дијалекти.
1 Фонолошки особености
* неподвижен акцент
* загуба на меѓусамогласното ''в''* загуба на меѓусамогласното ''г''* загуба на меѓусамогласното ''д''
2 Морфолошки особености
* употреба на наставната ''-иче'' за именки од женски род
* употреба на сите трите членови
* зачестена употреба на свршените облици (перфект)
2.1 Глаголи
* наставките за сегашно време се следниве: за прво лице еднина е ''-ам'', за второ ''-ш'', за трето ''-т'', а за множина се: ''-ме'' за прво лице, ''-те'' за второ и ''-ет'' за трето лице
+ Сегашно време<ref, а-група, и-група
Еднина
1л., викам, 1л., паднам
2л., викаш, 2л., падниш
3л., викат, 3л., паднит
Множина
1л., викаме, 1л., падниме
2л., викате, 2л., падните
3л., викет, 3л., паднет
Политичка економија

Терминот полтичка економија, до крајот на 19ти и почетокот на 20 век се однесува на економија(economics) во денешната смисла за зборот. Денес политичка економија има значење со кое се искажува политичкото влијание врз економијата. Но, во францускиот јазик поимот политчка економија се задржал и до денес, и денес го има значењето на економија.
Политичката економија може да биде дефинирана како општествена наука која главно се занимава со врските помеѓу една економија и политика во една држава или регион.
Дарма Иницијатива

Дарма Иницијатива — фиктивен истражувачки проект во серијата Изгубени. Оваа иницијатива била сместена на островот во седумдесеттите и осумдесеттите, а логото се состои од октагонал (осумаголник со еднакви страни и агли) кој потсаќа на Фенг Шуи со различни слики во внатрешноста.
Повеќето од информациите за Дарма Иницијативата можат да се добијат од ориентационите видеја и од алтернативно реалната игра Изгубеното Искуство
Дарма Иницијативата беше уништена од Хостилите (оригиналните доселеници на островот) кои ги убија сите членови на Дарма Иницијативата освен Бен кој претходно се договорил со нив. Од играта Изгубено Искуство дознаваме дека Хансо Фондацијата (фондација која соработувала со Дарма Иницијативата) ја прекинала врската со Дарма Иницијативата во 1987. Во најновата Алтернативно Реална Игра Проект за Регрутација на Дарма Иницијативата која излезе во 2008, дознаваме дека Дарма Иницијативата сѐ уште постои.
1 Заднина
Преживеаниците на прекуокеанскиот лет кој се сруши на еден остров налетуваат на еден чуден затворен отвор, и одлулуваат да го отворат со динамити. Овој отвор е една од многуте експериментални станици на Дарма Иницијативата на островот. Од неколку епизоди на серијата Изгубени, минатото и судбината на Дарма Иницијативата се откриени. Преживеаниците откриваат дека Дарма Иницијативата собирала интелектуалци и доброволци на островот, за да извршат истражувања во полињата на метерологијата, психологијата, парапсихологијата, зоологијата и електромагнетизмот.
Во Алтернативно Реалната Игра Изгубеното Искуство, во едно видео фиктивниот извршен директор на Фондецијата Хансо изјави дека тие ја откажале Дарма Иницијативатаво 1987. Подоцна во оваа игра, истото е истакнато и од Томас Мидлверк, важен член на Фондацијата Хансо, тој изјави дека "Дарма Иницијативата пропадна". Ова не објаснува зошто во втората сезона од серијата Изгубени на островот беше испратен пакет со залихи за Дарма Иницијативата. Тоа, и фактот дека во Дарма станицата "Лебед" член на Дарма Иницијативата Келвин Инман, бил на островот години по "Истребувањето", ја остава опцијата дека Дарма Иницијативата сѐ уште постои.
Хамамелиди

Поткласата Hamamelidae е најмала од сите дикотиледонски поткласи. Во неа се вброени 11 реда, 24 фамилии и околу 34000 видови. Околу 90% од видовите се наоѓаат во два реда, ''Urticales'' и ''Fagales''. Фосилните остатоци датираат од долна Креда (пред околу 100 милиони години). Одредени ботаничари веруваат дека оваа група на растенија е обележана со висок степен на изумирања, што е причина за мошне одвоените таксони во неа (реликти или пак полифилетско потекло - со елементи стекнати од неколку предци). Фамилиите кои се вклучени во оваа поткласа, според Кронквистовиот систем, се типично дрвенести (''Urticales'' се исклучок) и се одликуваат со неколку структурни адаптации асоцирани со анемофилија (опрашување со ветер). Овие адаптации се:
* Еднополни (неперфектни) цветови, со еднодомни или дводомни видови.
* Перијантот е редуциран, слабо развиен или отсутен (апетален).
* Соцветија со бројни, мали (редуцирани), често апетални цветови.
Редот ''Trochodendrales'' е сместен во основата на ''Hamamelidae'', а видот ''Casuarina'' (австралиски бор) ја зазема најнапредната позиција. Кај видовите од две монотипни фамилии од ''Trochodendrales'' отсуствуваат спроводни елементи и се стремат кон апокарпија, додека ''Casuarina'' покажува елементи на плод.
Магнолиди

Поткласата Магнолиди (науч. ''Magnoliidae'') припаѓа на одделот на скриеносемените растенија. Вклучува 8 реда, 39 фамилии и околу 11000 видови. Според Кронквистовиот систем, фамилиите вклучени во оваа поткласа покажуваат тенденција на задржување на примитивните одлики и, без разлика на класификацискиот систем, повеќето се сместени во основата на дикотиледоните растенија.
1 Особини
Најстарите претставници на поткласата, оние од редот ''Magnoliales'', поседуваат најголем број на примитивни особини, кои според некои автори го отсликуваат првобитните скриеносемени (цветни) растенија:
* Дрвенести (или арборесцентни), но поверојатно грмушести растенија на сезонски суви и суптропски живеалишта.
* Листовите им биле прости, зимзелени, целосни, последователни, со мрежеста нерватура, глабрени и веројатно стипулатни
* Цветовите биле единечни, терминални, совршени, актиноморфни. Бројните цветни елементи од овој цвет биле спирално наредени на една издолжена цветна оска:
** Перијантот бил поделен, со мала диференцијација на венчето и чашката.
** Андрециумот бил со многу прашници кои биле широки и ламинарни (без одделни филаменти)
** Гинециумот бил апокарпен и произведувал фоликули.
Цветовите најверојатно биле адаптирани за опрашување со инсекти (ентомофилија), најчесто тврдокрилци.
2 Наводи
Џунг Ман

Џунг Ман (кин. 仲满), р. 28 февруари 1983 во Гуангџоу, Гуангдунг) е кинески мечувалец во дисциплината сабја, кој на Летни олимписки игри 2008 станал првиот кинез кој освоил златен медал во мечување.
1 Значајни настапи
* Азиско првенство 2007 - Прва екипа — сабја
2 Поврзано
* Кина на Летните олимписки игри - 2008
* Мечување на Летните олимписки игри 2008
3 Наводи
*
Македонско лекарско друштво

Македонско лекарско друштво (МЛД) — професионално здружение од областа на здравството основано во 1945. год. како Здружение на лекарите, стоматолозите и фармацевтите. Фармацевтите формирале посебно здружение од МЛД на 12 јули 1947., а стоматолозите на 10.06.200.4 година. Членството се состои од 4.490 лекари (08/2008) организирани во 22 подрачни и 70 специјалистички и субспецијалистички здруженија.
Мисија на МЛД е унапредувањето на медицинската и сродните науки, зачувување и унапредување на достоинството и угледот на лекарската професија, и заштита на интересите на лекарите. МЛД е главен носител на организираната континуирана медицинска образование (КМЕ) и континуиран професионален развој (КПР) во континуитет повеќе од 70 години.
Македонското лекарско друштво со своето над седумдесет годишно дејствување преку генерации на лекари и нивната доброволна и несебична заложба и пожртвуваност, претставува еден од главните столбови на македонското здравство и значаен сегмент во вкупниот општествено-социјален развој на Република Македонија.
МЛД е претходник на Медицинскиот факултет како извор на првиот наставнички кадар на факултетот.
МЛД бил иницијатор за формирањето на Лекарската комора на Македонија.
МЛД е добитник на повеќе награди: 11 Октомвриска , 13 Ноемвриска, Св. Климент Охридски и др.
МЛД е член на Светската медицинка асоцијација WMA, EFMA/WHO, Европскиот форум на лекарски асоцијации, SEEFMA Форумот на лекарските асоцијации од Југоисточна Европа, и повеќе од 40 меѓународни специјалистички асоцијации.
Актуелен Претседател на Македонското лекарско друштво е Доц. д-р Горан Димитров.
Средишница. Комбинација

Средишница. Комбинација е шаховска книга, дел од творештвото на познатиот руски меѓународен мајстор и автор на шаховска литература Петар Романовски. Книгата е напишана во 1963 и претставува продолжение на делото ''Средишница. План''. Во неа се коментирани и анализирани избрани шаховски партии од повеќе перидои од развојот на шаховската игра, како и извадоци од партии кои содржат поучни комбинации и техники на игра од среидшницата. Во ова дело, вниманието е обрнето на комбинацијата, нејзината улога во текот на играта и нејзиното спроведување. Книгата е напишана на руски јазик.
1 Содржина
Како што гласи и насловот на делото, така и неговата содржина се темели врз улогата на комбинацијата во патот кон победата и значењето на средишницата во одредувањето на карактерот на завршницата. Врз основа на ова, авторот преку анализа и коментар на поучни партии и извадоци успеал на читателот да му ја долови основната тема во 13 глави:
* Глава I - ''Што е тоа комбинација?''* Глава II - ''Комбинациони елементи - мотив и тема''* Глава III - ''Естетика на комбинациите. Општи можности''* Глава IV - ''Идеја и техника во комбинациите. „Задушен крал“''* Глава V - ''Повеќе за естетиката. Псевдожртва. Жртва на дама''* Глава VI - ''За теоријата на комбинацијата. Типични идеи''* Глава VII - ''Понова историја на комбинациите. Бесмртната партија. Ремек-дела на крајот од 19, век''* Глава VIII - ''Двоен удар. Пешачки теми''* Глава IX - ''Положбена слабост - комбинационен мотив. Комбинации, искористување на слабостите во позицијата на рокада. Жртва на ловец за пешак на g3, h3, g6 и h6.''* Глава X - ''Комбинационен напад на два ловца. Хармонија на топот по втората и седмата хоризонтала. Жртва на топ на g7.''* Глава XI - ''Хармонија на топ и ловец. Заробување на фигурите''* Глава XII - ''Сведување на завршница во различни комбинациони идеи''* Глава XIII - ''За размислувањата на шахистите за време на шаховската партија''
2 Стил на пишување
Содржината на делото „Средишница. Комбинација“ односно секоја глава пооделно е исполнета со писмена анализа и коментар на високо ниво, а промените во партијата или извадокот којшто е предмет на анализа се претставени на соодветни дијаграми по неколку одиграни потези.
3 Поврзано
*''Средишница. План''
Кошарка на Летните олимписки игри 2008 (мажи)

Кошаркарското машко натпреварување на Олимписките игри во Пекинг 2008 е седумнаесеттото натпреварување во машка конкуренција во спортот кошарка на Олимписките игри. Натпреварите се оддржаа од 10 август до 24 август во „Wukesong Indoor Stadium.“ во Пекинг.
За турнирот се пласираа следните репрезентации:
Натпреварување, Датум, Место, Број, Квалификувани
Земја домаќин, 13 јули 2001, -, 1, НР Кина
Светско првенство во кошарка 2006, 12 септември — 23 септември 2006, 1, Шпанија
Африканско првенство во кошарка 2007, 15 август — 26 август 2007., 1, Ангола
Азиско првенство во кошарка 2007, 28 јули – 5 август 2007, (Токушима), 1, Иран
Првенство на Америка во кошарка 2007, 22 август — 2 септември 2007., (Лас Вегас), 2, САД Аргентина
Европско првенство во кошарка 2007, 3 септември - 16 септември 2007, 2, Русија Литванија
Океанско првенство во кошарка 2007, 20 август - 24 август 2007, 1, Австралија
Олимписки квалификационен турнир 2008, 14 јули - 20 јули 2008, (Атина), 3, Хрватска Грција Германија
Вкупно, , 12,
1 Резултати
1.1 Група А
Пласман, Екипа, Иг, П, И, КД, КП, КР, Бодови
1., 5, 4, 1, 425, 400, +25, 9
2., 5, 4, 1, 425, 361, +64, 9
3., 5, 3, 2, 399, 380, +19, 8
4., 5, 3, 2, 457, 405, +52, 8
5., 5, 1, 4, 387, 406, -19, 6
6., 5, 0, 5, 323, 464, -141, 5
, ,
10 август 2008
71 - 49
79 - 75
82 - 97
12 август 2008
67 - 99
85 - 78
85 - 68
14 август 2008
106 - 68
89 - 79
77 - 53
16 август 2008
80 - 95
73 - 86
82 - 97
18 август 2008
57 - 91
106 - 75
91 - 79
1.2 Група Б
Пласман, Екипа, И, П, И, КД, КП, КР, Бодови
1., 5, 5, 0, 515, 354, +161, 10
2., 5, 4, 1, 418, 369, +49, 9
3., 5, 3, 2, 415, 375, +40, 8
4., 5, 2, 3, 366, 400, -34, 7
5., 5, 1, 4, 330, 390, -60, 6
6., 5, 0, 5, 321, 477, -156, 5
, ,
10 август 2008
95 - 66
81 - 66
101 - 70
12 август 2008
87 - 64
75 - 85
76 - 97
14 август 2008
59 – 72
68 - 85
92 - 69
16 август 2008
102 - 61
59 - 55
82 - 119
18 август 2008
91 - 77
50 - 98
106 - 57
2 Поврзано
* Кошарка на Летните олимписки игри 2008 (жени)
Померанец (куче)

Померанецот или мини шпиц е најмалата раса од редовите на шпицот. Померанецот е многу темперментен и се чувствува самоуверено. Овие работи го прават померанецот гласен куче-чувар. Првите померанци кои се појавиле имале повеќе од 13,5 килограми, но станале по-познати, кога за нив се заинтересирала англиската кралица Елизабета Прва. Денес померанецот тежи околку 2 килограми. Можат да се најдат во повеќе бои како што се црната, црно-проткаловата, белите, но најчести се оние кои се со жолто-кремава или окер боја.
0.1 Неколку работи поврзани за померанецот
Грижата за влакното кај померанецот е слична на онаа кај пекинезерите. Неговата долго влакно треба да се чешла двапати дневно, а треба да се бањаат барем трипати во месецот. Померанците се сколони на заболувања на забите, па зато ветеринарите препорачуваат забите на померанцеот да се четкаат барем еднаш неделно. Животниот век на померанците е од 12 до 19 години.
de:Kleinspitz
Ацо Петровски

Александар (Ацо) Петровски (Скопје, 1901 година) бил учесник во синдикалното и комунистичкото движење помеѓу двете светски војни во Скопје, член на Президиумот на АСНОМ и повоен политичар.
Во 1918 година е еден е од иницијаторите за формирање на Синдикалниот пододбор на шивачките работници, како и на партиската организација во Скопје. Во 1923 година е член на Независната работничка партија на Југославија, а во 1924 година станува член на Покраинскиот комитет на КПЈ за Македонија. Во есента 1924 година, заедно со Малина Попиванова, заминува во СССР да студира на Комунистичкиот универзитет за националните малцинства на Западот, но се враќа во Македонија веќе следната година. Од август 1925 година е и секретар на Покраинскиот комитет и учествува како делегат на Третиот конгрес на КПЈ во 1926 година. Во 1933 година е секретар на Обласниот комитет на КПЈ за Македонија.
По почетокот на Втората светска војна се вклучува во народно-ослободителното движење. Делегат е на Првото заседание на АСНОМ, на кое е избран во Президиумот како повереник за социјална политика. Во 1944 година станува и заменик политички комесар на Заднинската база на Главниот штаб на НОБ и ПОМ.
По ослободувањето, Петровски е реизбран во Президиумот на АСНОМ на Второто заседание на АСНОМ во декември 1944 година, а во април 1945 година влегува и во реконституираниот Президиум на Народното Собрание на Македонија. Во 1945 година станува претседател на НОФ за Скопје. Истата година е избран и за претседател на Црвениот крст на Македонија. Во 1946 година е потпретседател на Извршниот одбор на НОФ за Македонија, а во 1950 година е пратеник во Народното собрание. Од 1947 до 1951 година е судија во Врховниот суд на Македонија.
1 Наводи
Бенјамин Клајбринк

Бенјамин Клајбринк (герм. ''Benjamin Philip Kleibrink'', р. 30 јули, 1985 во Крефелд) — германски мечувалец во дисциплината флорет.
Неговото најголемо достигнување е освојувањето на златниот медал во дисциплината поединечен флорет во машка конкуренција на Летните олимписки игри 2008 во Пекинг. На овој натпревар тој ги поразил Кента Чида (15-10), Леј Шенг (15-7), Џу Џин (15-4), а на крај, во финалето и Јуки Ота (15-9). Клајбринк освоил второ место на Европското првенство во мечување во 2007 кога бил поразен со 15-13 од италијанецот Андреа Балдини. Освоил и бронзен медал на Светското првенство во мечување 2007, каде во полуфиналето со 15-4 бил поразен од сонародникот Петер Јопих.
1 Достигнувања
: Европско првенство во мечување 2007, флорет
: Светско првенство во мечување 2007, флорет
Светска здравствена организација

Светска здравствена организација или СЗО (|World Health Organization, ''WHO'') — посебна организација на Обединетите нации која делува како координативно тело на меѓународното јавно здравство. Седиштето ѝ е во Женева, Швајцарија. СЗО е создадена од ООН на 7 април 1948 година. Тековен генерален директор од 2017 година е Тедрос Аданом. СЗО е наследничка на Здравствената организација (''Health Organization''), која била агенција на Друштвото на народите.
1 Поврзано
* Светски ден на здравјето
Хирагана

Хирагана е дел од јапонскиот систем на пишување. Азбуката се користи заедно со катакана и канџи. Хирагана се користи за пишување на јапонски зборови со туѓо потекло и за објаснување на канџите. Како и катаканата, така и хираганата е слоговно писмо.
あ ''а'', い ''и'', う ''у'', え ''е'', お ''о'', (''ја''), (''ју''), (''јо'')
か ''ка'', き ''ки'', く ''ку'', け ''ке'', こ ''ко'', きゃ ''кја'', きゅ ''кју'', きょ ''кјо''
さ ''са'', し ''ши'', す ''су'', せ ''се'', そ ''со'', しゃ ''ша'', しゅ ''шу'', しょ ''шо''
た ''та'', ち ''чи'', つ ''цу'', て ''те'', と ''то'', ちゃ ''ча'', ちゅ ''чу'', ちょ ''чо''
な ''на'', に ''ни'', ぬ ''ну'', ね ''не'', の ''но'', にゃ ''ња'', にゅ ''њу'', にょ ''њо''
は ''ха'', ひ ''хи'', ふ ''фу'', へ ''хе'', ほ ''хо'', ひゃ ''хја'', ひゅ ''хју'', ひょ ''хјо''
ま ''ма'', み ''ми'', む ''му'', め ''ме'', も ''мо'', みゃ ''мја'', みゅ ''мју'', みょ ''мјо''
や ''ја'', ゆ ''ју'', よ ''јо''
ら ''ра'', り ''ри'', る ''ру'', れ ''ре'', ろ ''ро'', りゃ ''рја'', りゅ ''рју'', りょ ''рјо''
わ ''ва'', ゐ ''ви''†, ゑ ''ве''†, を ''во''‡
ん ''н''
が ''га'', ぎ ''ги'', ぐ ''гу'', げ ''ге'', ご ''го'', ぎゃ ''гја'', ぎゅ ''гју'', ぎょ ''гјо''
ざ ''за'', じ ''џи'', ず ''зу'', ぜ ''зе'', ぞ ''зо'', じゃ ''џа'', じゅ ''џу'', じょ ''џо''
だ ''да'', ぢ ''(џи)'', づ ''(зу)'', で ''де'', ど ''до'', ぢゃ ''(џа)'', ぢゅ ''(џу)'', ぢょ ''(џо)''
ば ''ба'', び ''би'', ぶ ''бу'', べ ''бе'', ぼ ''бо'', びゃ ''бја'', びゅ ''бју'', びょ ''бјо''
ぱ ''па'', ぴ ''пи'', ぷ ''пу'', ぺ ''пе'', ぽ ''по'', ぴゃ ''пја'', ぴゅ ''пју'', ぴょ ''пјо''
1 Поврзано
* Катакана
* Канџи
sv:Kana (skriftsystem)#Hiragana
Рајна Кнегиња

Рајна Поп-Георгиева Футекова (|Райна Попгеоргиева Футекова), позната како Рајна Кнегиња (|Райна Княгиня) била учителка и револуционерка од Бугарија, која го сошила знамето на Априлското востание од 1876 година. Во денот на објавувањето на востанието, таа го развеала со комитата Георги Бенковски.
1 Биографиja
Раjна Футекова е родена во 1856 г. во потбалканското гратче Панаѓуриште. На 20 години таа станува учителка во женското училиште во родното Панаѓуриште. За време на подготовката на востанието, комитата Георги Бенковски ја замолува да го сошие бајракот на Панаѓурскиот револуционерен округ. Таа се согсласува на тоа и го сошива знамето на кое лавот го нацртал Стојан Каралеев, по образец на лавот од печатот на Бугарскиот Револуционерен Централен Комитет, а буквите од натписот ''Слобода или смрт! ги напишал Иванчо Зографа. На 22 април 1876 година на осветувањето на знамето Рајна се сеќава:
:''„На вториот ден на слободата знамето веќе беше довршено. Тогаш, по желба на граѓаните, требеше да го фатам знамето во раце, да нарамам сабја и револвер и да седнам на избран коњ, да поминам низ целиот град и да му соопштам на насобраниот народ дека петвековното турско ропство е отфрлено за секогаш. Тоа беше најсјајниот ден на нашата кратковремена слобода. Беловласи старци, заедно со мали деца, одеа насекаде по мене, пееја сакани народни песни. По нас жени, девојки и старици фрлаа цвеќиња. "Ура!" и "Да живее!" немаа крај...''
По задушувањето на востанието, Рајна е уапсена од Турците и после тешки страдања таа е оставена без леб и вода повеќе од месец време во Пловдискиот затвор. Потоа Рајна успева да избега во Москва со нелегитимен пасош. Таму студирала медицина и дипломирала бабиштво. Подоцна се враќа во Бугарија. Мајка е на пет синови. Умира на 29 јули 1917 година во Софија. Подоцна за својата смела постапка Рајна е објавена за национална хероина. Затоа и е доделена титула "кнегиња".
2 Поврзано
* Врв "Рајна Кнегиња", планински врв на остров Ливингстон, Антарктик
Брита Хајдеман

Брита Хајдеман (герм. ''Britta Heidemann'', р. 22 декември, 1982 во Келн) — германска мечувалка во дисциплината меч. Го постигнала својот најголем успех на 13 август на Летните олимписки игри 2008 во Пекинг, кога ја поразила Ана Марија Бранза (Романија) и со тоа го освоила златниот медал. Само неколку минути пред тоа, нејзиниот сонародник Бенјамин Клајбрин го освоил златниот медал во поединечен флорет. Пред ова, најголем успех доживеала на Светското првенство во мечување 2007 кога го освоила златниот медал (поединечно). На Летните олимписки игри 2004 освоила сребрен медал во дисциплината меч заедно со членовите на нејзината екипа, Клаудија Бокел и Имке Дуплицер. На Светското првенство во мечување 2006 Хајдеман го освоила бронзениот медал со тоа што ја поразила Романија во дисциплината меч (екипно), заедно со нејзините соборци Имке Дуплицер, Клаудија Бокел и Маријана Марковиќ. Хајдеман моментално живее и студира во Келн.
1 Олимпијади
* Атина — Сребрен медал
* Пекинг 2008 — Златен медал
Канџи

се кинески знаци што се користат во денешниот јапонски јазик заедно со катакана (カタカナ, 片仮名), хирагана (ひらがな, 平仮名) и со арапските броеви. Името канџи на јапонски јазик буквално значи ''хански знаци''.
1 Месен развој
Канџите се добиени од кинеските знаци ханзи. Денес има значителна разлика помеѓу канџите и ханзите, вклучувајќи ги употребата на знаците и во значењето на знаците.
1.1 Кокуџи
''Кокуџи'' (ja, "национални знаци") се знаци што се користат во Јапонија. ''Кокуџи'' се исто така познати и како ''васеи канџи'' (ja, "Кинески знаци направени во Јапонија"). Има стотици кокуџи, поретко се користени но сепак има доста што се често користени како:
* 峠 (''とうげ (tōge)'' планински пат)
* 榊 (''さかき (sakaki)''''сакаки'' дрво, гениј)
* 畑 (''はたけ (hatake)'' поле со плодови)
* 辻 (''つじ (tsuji)'' крстопати, улица)
* 働 (''どう (dō)'', ''hatara(ku)'' работа)
* 腺 (''せん (sen)'', жлезда)
Некои од нив, како "腺", биле воведени и во Кина.
1.2 Кокун
Како додатно на кокуџите, има и знаци што се воведено од кинески јазик но со различно значење од кинескиот јазик. Овие канџи не се сметаат за кокуџи, туку се наречени кокуни (国訓) и такви се на пример:
* 沖 ''oki'' (крајбрежје; Ch. ''chōng'' плакне)
* 椿 ''tsubaki'' (''Camellia japonica''; Ch. ''chūn''''Ailanthus'')
2 Читање
Една канџа може да се користи за различни значења или зборови. Од гледна точка на читателот, една канџа може да има повеќе читања и за одлучувањето на значењето се ориентира според контекстот на реченицата. Некои канџи имаат по десет или повеќе значења. Овие читања се категоризирани како он јоми или кунјоми.
3 Вкупен број на канџи
Вкупниот број на канџите денес не е сосема јасен. Даиканва Џитен содржи 50.000 знаци, и ова се мислело дека е напредно. Денес кинеските речнеци содржат 80.000 знаци и повеќето од нив не се во вообичаена употреба во Кина и Јапонија.
4 Правописни реформи и список на каџни
4.1 Кјоику канџи
Кјоику канџите или образовните канџи се 1006 знаци што јапонските деца ги учат во основно училиште.. Сè до 1981 година имало 881 канџа.
4.2 Џојо канџи
Џојо канџите се 1.945 канџи и ги содржи сите кјоико канџи, плус додатни 939 канџи што се учат во основно училиште и во средно училиште. Кога се печатат, покрај овие се вметнува и категоријата на канџи фуригана. Џојо канџите се воведено ви 1981 година. Тие замениле постара листа од 1850 знаци познати како ''канџи за генерална употреба''. Јапонската национална конференција за канџи ќе воведе уште 11 нови канџи на листата.
4.3 Џинмеијо канџи
Џинмеијо канџите се 2.928 знаци и ги содржат џојо канџите и додатни 983 ланџи што се користат за имиња на луѓе.
4.4 Хјогаиџи
се било кои канџи што не се сметаат како џојо и џинмеијо канџи. Обично се пишуваат со традиционалните знаци но постојат и шинџитаи форми.
5 Видови на канџи
6 Поврзано
* Катакана
* Хирагана
* Јапонски јазик
* Македонска транскрипција на јапонскиот јазик
Бенгалски Залив

Бенгалскиот Залив е залив, сместен на североисточната страна на Индискиот Океан, кој се граничи со бреговите на Индија, Бангладеш, Бурма и Шри Ланка. На запад граничи со полуостровот Индостан, на исток — со островската група Андамански и Никобарски Острови. На север од заливот се наоѓа историската област Бенгал (вклучувајќи ги во себе денешен Бангладеш и индиската држава Западен Бенгал), откаде му е и името.
Во Бенгалскиот Залив се вливат многу големи реки — Ганг, Брамапутра и Мегна, Кришна, Годавари, Кавери, Маханади, Иравади.
Најголеми пристаништа се — Ченај, Вишакапатнам, Пондишери, Калкута (Индија), Читагонг (Бангладеш). На североисточната страна на заливот, блиску до градот Кокс Базар (Бангладеш) се наоѓа најдолгата плажа на светот (120 км).
Југ (САД)

Јужните Американски Држави — или попознати како Американски Југ (|South), или едноставно „Југ“, се составени од југоисточните и југоцентралните држави на САД. Поради уникатното културно и историско наследство, вклучувајќи го и она на Индијанците (домородните Американци), раните европски населби на Шпанци, Англичани, Французи, Шкоти, Ирци и Германци, доведување на стотици илјади Африканци како робови, присуството на голем број на Афроамериканци во населението, поддршката за работа на робовите, како и последиците од падот на Конфедерацијата во Граѓанската војна, Југот развил свои обичаи, литература, музички стилови и разни кулинарски специјалитети, кои влијаеле на традиционалната американска култура.
1 Држави
* Тексас
* Оклахома
* Арканзас
* Луизијана
* Кентаки
* Тенеси
* Мисисипи
* Алабама
* Флорида
* Џорџија
* Јужна Каролина
* Северна Каролина
* Вирџинија
* Западна Вирџинија
* Мериленд
Потопна пумпа

Потопна пумпа — пумпа со херметички изолиран мотор која се поставува во внатрешноста на извор на течност со цел за полесно испумување на течноста на површината. Значајната предност на овие пумпи е што не ја испумпува течноста врз основа на воздушен притисок. Целата технологија се заснова на основната логика дека полесно е течноста да се испумпува отколку да се повлекува нагоре.
1 Принцип на работа
Пумпата е херметички заштитена со цел течноста да не го оштети моторот. Преку кабелот моторот добива струја за негова работа при што порамнувачот на фрквенции служи за чистење на шумовите. Со добивањето на енергија моторот ја принудува пумпата да врши исфрлување нагоре на течност која нвлегува низ отворите.
Најчестата употреба на овие пумпи е за вадење на вода или нафта од Земјината површина. Овие пумпи најчесто се спуштаат во цевки во кои се наоѓа течноста која ја исфрлуваат. Доколку нема константен прилив на течност тие не можат да работаат.
2 Употреба
Употребата на овие пумпи се сведува на вадењето на вода и нафта од Земјината површина. Нивната најголема предност е тоа што можат да истуркаат течности кои се наоѓаат многу подлабоко за разлика од обичните вакуумски пумпи.
2.1 Употреба на потопните пумпи за вадење на нафта
Принципот на употреба е истиот само што се користат помоќни пумпи кои можат да истуркаат нафта и од 3.7 километри од Земјината површина. Овие работаат при големи напони од неколку киловолти достигнувајќи работни температури од 150<sup>о</sup> целзиусови и притисок до 34MPa. Моќноста на ваквите пумпи се движи и до 1000 коњски сили (750 kW).
Исто така се употребуваат и за испумпување и на други течности па во зависност од нивната употреба варираат и нивните својства.
Таал (езеро)

Таал (|Taal) — сладководно езоро кое се наоѓа во покраината Батангас, на островот Лусон на Филипините. Езерото е сместено во калдера која е оформена од претходно многу голема вулканска ерупција пред околу 500,000 и 100,000 години. По површина е трето филипинско езеро. Активниот вулкан Таал, кој е одговорен за големиот процент на сулфур во езерската вода, се наоѓа на остров во самата средина на езерото кој се нарекува Вулкаснки остров. Островот исто така се нарекува и пуло (''pulo'') или ислет (''islet'') кај месното население.
1 Галерија
Џерси Сити

Џерси Сити (|Jersey City) е град во американската држава Њу Џерси. Овој град според статистиките во 2006 година, има 242,389 жители, што го прави најголем град во Њу Џерси после Њуарк, и 77-ти град по број на жители во САД.